| Medaljeoversikt |
| --- |
| Konkurrerte for Qatars flagg Qatar |
| VM i friidrett innendørs |
| Sølv | Portland 2016 | 400 m |
| Asiamesterskapet i friidrett |
| Gull | Wuhan 2015 | 400 m |
| Gull | Wuhan 2015 | 4x400 m |
| Asiamesterskapet i friidrett innendørs |
| Gull | Doha 2016 | 400 m |
| Gull | Doha 2016 | 4x400 m |

**Abdalelah Haroun** (arabisk: عبد الإله هارون, født 1. januar 1997, død 26. juni 2021) var en sudanskfødt sprinter, som siden februar 2015 representerte Qatar. Han fremste internasjonale meritter var gull på 400 meter og 4 × 400 meter ved Asiamesterskapet i friidrett 2015, og gull på 400 meter og 4 × 400 meter stafett også ved Asiamesterskapet i friidrett innendørs 2015. Han fikk også sølv på 400 meter ved VM i friidrett innendørs 2016. 

Det har vært usikkerhet rundt hans fødselsdato. Han ble rekruttert til Qatar fra Sudan, og tidlige undersøkelser antydet at han var født 1. januar 1996, men han stod ved sin død oppført med 1. januar 1997 som fødselsdato hos IAAF.

Qatars olympiske komité meldte 26. juni 2021 om Harouns død etter en ulykke.

Idrettskarriere
---------------

### 2014

Haroun løp 400 meter på 45,74 ved et stevne i Doha i april 2014.

### 2015

Hans første stevne etter at han ble godkjent for å representere Qatar 2. februar var XL Galan i Stockholm 19. februar. Der vant han B-finalen på 400 meter, og satte asiatisk innendørsrekord med tiden 45,39 sekunder. Tiden var også mesterskapsrekord og den tredje beste juniortiden i verden noen sinne. Dette var også hans første innendørsstevne. 

I det arabiske mesterskapet i friidrett 2015 i Bahrain i april vant han 400 meter, med 44,68. I mai vant han 400 meter ved den separate asiatiske konkurransen ved Diamond League-stevnet i Doha, med tiden 44,85.

Han vant 400 meter ved asiamesterskapet i friidrett 2015, foran Yousef Ahmed Masrahi og Kentaro Sato, og han deltok der også på Qatars lag som vant 4 × 400 meter stafett med ny mesterskapsrekord på 3:02,50. 

### 2016

I asiamesterskapet i friidrett innendørs 2016 vant han 400 meter på tiden 45,88, og Qatar vant også 4 × 400 meter. I mars deltok han ved VM i friidrett innendørs 2016, og fikk sølv på 400 meter, bak Pavel Maslák.

Referanser
----------

1. ↑   «وفاة العداء القطري عبد الإله هارون صاحب برونزية العالم 400 متر», utgitt 26. juni 2021, besøkt 28. juni 2021[Hentet fra Wikidata]
2. ↑  SPE15 - *«Le Qatar et le Bahrein renforcent leurs équipes*, besøkt 22. april 2016.
3. ↑  IAAF - *Abdalelah Haroun*, besøkt 22. april 2016.
4. ↑  «وفاة العداء القطري عبد الإله هارون صاحب برونزية العالم 400 متر». *al-Sharq (avis, Doha)* **(arabisk)**. 26. juni 2021. Besøkt 26. juni 2021.
5. ↑  IAAF - *Abdalelah Haroun - Progression*
6. ↑  IAAF - *Dibaba sets world indoor 5000m record in Stockholm*, besøkt 22. april 2016.
7. ↑  Quatar Tribune - *Qatar's Haroun fastest Asian in 400m Diamond League* Arkivert 8. mai 2016 hos Wayback Machine. besøkt 22. april 2016.

Eksterne lenker
---------------

* (en) Abdalelah Haroun – Olympics.com Rediger på Wikidata

* (en) Abdalelah Haroun – Olympic.org Rediger på Wikidata

* (en) Abdalelah Haroun – Olympedia Rediger på Wikidata

* (en) Abdalelah Haroun – Sports-Reference (OL-resultater – arkivert) Rediger på Wikidata

* (en) Abdalelah Haroun – World Athletics Rediger på Wikidata

* (en) Abdalelah Haroun – Diamond League Rediger på Wikidata

* (en) Abdalelah Haroun – Track and Field Statistics Rediger på Wikidata
* (en) Profil hos All-Athletics Arkivert 1. juni 2016 hos Wayback Machine.